San Simeuni di Saraùsa

Simeuni di Saraùsa (Saraùsa, 987 - Triviri, Renania-Palatinatu, 1 di giugnu 1035) è un Santu viniratu da Cresia Cattolica.

Aggiografìa
So patri era Grecu e studiò a Custantinopuli unni ju all’età di sett’anni. Canuscèva tanti lingui: egizianu, siriacu, arabu, grecu e latinu. Ju in Pilligrinaggiu â Terra Santa e versu lu 1026 era a Gerusalemmi; stetti comu rimitu vicinu ô ciumi Giordanu e a Betlemmi, unni fu fattu jacunu e poi parrinu nô Monasteriu dâ Matri di Diu. Passau comu rimitu vicinu ô Mari Russu e poi supra lu Munti Sinai, nò Munasteriu di Santa Catarina, unni stetti pi diversi anni. 
Pi arricògghiri limosini fu a Antiochia, Belgradu, Custantinopuli, Rouen e  Verdun.
Fu mannatu di l’Abbati nâ Nurmandia, nò Cunti Guglielmu IV di Poitier pi cuntu du Munasteriu.
Canusciutu lu viscuvu dâ Citati di Treviri, certu Puppuni di Babenberg ( +1047 ), fu muratu vivu comu rimitu dintra la Porta Niura da Citati e vissi pi cinc’anni sutta a Regula di Binidittini. 
Muriu lu 1 Jugnu 1035. Fu fattu Santu dû Papa Binidittu IX l’8 Settemmiri 1042. La sò cammaredda nâ Turri dâ Citati divintò na Cresia  e l’Abati Ebruinu scrissi la vita di Simeuni pi ordini du viscuvu Puppuni. La Festa è u 1 Giugnu.

Bibbliografia
- Dizionariu di Erudizioni storicu- ecclesiastica di Gaetanu Moroni Venezia, 1854

Simeuni di Sarausa
Simeuni di Sarausa